જનોઈ કોઈ એક વર્ણ કે જાતીને પહેરવાની બાબત ગણાઈ નથી. ક્ષત્રીયો તો કાયદેસર જનોઈ પહેરતા. (તલવારથી સામાને ઘા પણ ‘જનોઈવઢ’ જ મારતા !) સમાજના અન્ય વર્ગોને પણ આ ત્રણ તાંતણાનું પાવીત્ર્ય ધારણ કરવાની છુટ રખાઈ જ છે. સ્ત્રીવર્ગને પણ જનોઈ પહેરવાની કોઈ મનાઈ જાણી નથી. આ ત્રણ ત્રાગડા પ્રતીકાત્મક છે. એની લાંબીલાંબી વાત કરવાનો કોઈ મનસુબો અહીં નથી. પણ એ ત્રણ દોરામાં ધારીએ તો ઘણું ઘણું છે; રાખીએ તો અધધ છે ને માનીએ–અપનાવીએ તો ખભે મુકાયલો એક અનોખો અજુબો ‘ભાર’ પણ છે.